
 29.6.2018
 BG
 Официален вестник на Европейския съюз
 L 164/14
 РЕГЛАМЕНТ ЗА ИЗПЪЛНЕНИЕ (ЕС) 2018/921 НА КОМИСИЯТА
 от 28 юни 2018 година
 за налагане на окончателно антидъмпингово мито върху вноса на винена киселина с произход от Китайската народна република след преглед с оглед изтичане на срока на действие на мерките съгласно член 11, параграф 2 от Регламент (ЕС) 2016/1036 на Европейския парламент и на Съвета
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1), преди изменението му с Регламент (ЕС) 2017/2321 на Европейския парламент и на Съвета (2) („основния регламент“), и по-специално член 11, параграф 2 от него,
 като има предвид, че:
 A. ПРОЦЕДУРА
 1. Предходни разследвания и действащи мерки
 (1)
 През 2006 г. с Регламент (ЕС) No 130/2006 (3) Съветът наложи окончателно антидъмпингово мито върху вноса на винена киселина с произход от Китайската народна република („КНР“, Китай или „засегнатата държава“) („първоначалните мерки“). Тези мерки бяха под формата на индивидуални митнически ставки, вариращи от 0 % до 10,1 % за трима китайски производители износители, получили третиране като дружество, работещо в условията на пазарна икономика („ТДПИ“), и 34,9 % за всички други китайски производители износители. След като беше проведен междинен преглед в съответствие с член 11, параграф 3 от основния регламент, с Регламент (ЕО) No 150/2008 на Съвета (4) бяха изменени първоначалните мерки и беше изяснено определението на продукта.
 (2)
 През април 2012 г. с Регламент за изпълнение (ЕС) No 332/2012 на Съвета (5), след като беше публикуван докладът на Апелативния орган на СТО относно вноса на говеждо и ориз (6), Съветът изключи от обхвата на мерките износа от Hangzhou Bioking Biochemical Engineering Co. Ltd („Hangzhou Bioking“) — производител износител, който се ползва от 0 % ставка на митото.
 (3)
 През април 2012 г. след преглед с оглед изтичане на срока на действие съгласно член 11, параграф 2 от основния регламент Съветът удължи срока на действие на мерките на мерките с още пет години с Регламент за изпълнение (ЕС) No 349/2012 (7) („предходния преглед с оглед изтичане на срока на действие“).
 (4)
 През юли 2012 г. след частичен междинен преглед съгласно член 11, параграф 3 от основния регламент първоначалните мерки бяха изменени с Регламент за изпълнение (ЕС) No 626/2012 на Съвета (8). Съветът оттегли ТДПИ за останалите две дружества, Changmao Biochemical Engineering Co. Ltd („Changmao Biochemical“) и Ninghai Organic Chemical Factory („Ninghai Organic“), и установи индивидуален антидъмпингов марж по отношение на тези дружества, съответно 13,1 % и 8,3 %, като използва техните собствени експортни цени.
 (5)
 Антидъмпинговото разследване, започнало на 4 декември 2014 г. (9) по отношение на вноса в Съюза на винена киселина, с произход от КНР, ограничено до Hangzhou Bioking, на основание член 5 от основния регламент, беше прекратено с Решение за изпълнение (ЕС) 2016/176 на Комисията (10), без да се налагат мерки.
 (6)
 С решението си от 1 юни 2017 г. по дело T-442/12